钦定古今图书集成/明伦汇编/氏族典/第343卷 > 刘肇基
## 钦定古今图书集成/明伦汇编/氏族典/第343卷 > 刘肇基

按《明外史刘肇基传》：“肇基，字鼎维，辽东人。嗣世职指挥佥事，迁都司佥事。崇祯七年，进游击，屡迁辽东副
总兵。十二年，蓟辽总督洪承畴请用为署总兵官，分
练宁远诸营，卒擢肇基都督佥事任之。十七年，加都
督同知，提督南京大教场。及福王立，史可法督师淮
扬，肇基请从征自效，屡加左都督、太子太保。援扬州”，
城破，一军皆没，副将庄子固同死。子固字宪伯，辽东
人。他若副将楼挺、江云龙、李豫，副旗鼓参将陶国祚、
内左营参将许谨、内右营参将冯国用，内前营参将
陈先玉、参将李隆、徐纯仁，游击李大忠、孙开忠及都
司姚怀龙、解学曾等十馀人，皆以巷战死。